นายกรัฐมนตรี รับฟังปัญหาความเดือดร้อนของเกษตรกร ประชาชนและผู้ประกอบการอิสระ ที่ได้รับผลกระทบจากสภาพเศรษฐกิจตกต่ำทั่วโลก
นายกรัฐมนตรี รับฟังปัญหาความเดือดร้อนของเกษตรกร ประชาชนและผู้ประกอบการอิสระ ที่ได้รับผลกระทบจากสภาพเศรษฐกิจตกต่ำทั่วโลกพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พบปะตัวแทนภาคประชาชน 3 กลุ่ม ณ ตึกไทยคู่ฟ้า ทำเนียบรัฐบาล ประกอบด้วย ตัวแทนเกษตรกร ตัวแทนประชาชนและชุมชน และตัวแทนผู้ประกอบการอิสระ ในกิจกรรม “นายกฯ รับฟังปัญหาประชาชน” หรือ “มีปัญหา ปรึกษานายกฯ” ครั้งที่ 1 ซึ่งนายกรัฐมนตรีจะเปิดโอกาสให้ประชาชนหลากหลายกลุ่มอาชีพเข้าพบ โดยมีนายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม และนายณัฏฐพล ทีปสุวรรณ รัฐมนตรีว่าการกระทรวงศึกษาธิการ ร่วมรับฟัง นางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า ประชาชนกลุ่มอาชีพต่างๆ ดีใจและขอบคุณที่มีเวทีเปิดโอกาส ให้มีการพูดคุยสามารถสะท้อนปัญหากับนายกรัฐมนตรีโดยตรง ซึ่งนายกรัฐมนตรี จะรวบรวมปัญหาเหล่านี้ไปหารือเพื่อปรับมาตรการต่างๆ ให้ตรงความต้องการที่แท้จริงของประชาชนแต่ละกลุ่มต่อไปนายกรัฐมนตรี กล่าวว่า เข้าใจที่ทุกคนต้องประสบกับสถานการณ์ต่างๆ ทั้งเศรษฐกิจตกต่ำทั่วโลก โรคระบาดไวรัสโคโรนา รัฐบาลพร้อมรับฟังและจะรวบรวมปัญหาและความต้องการของทุกกลุ่มอาชีพไปหารือร่วมกับรัฐมนตรีและหัวหน้าส่วนราชการ ซึ่งเกษตรกร ต่างประสบปัญหาคล้ายคลึงกัน ทั้งเรื่องต้นทุน ภัยแล้ง ราคาพืชผลเกษตรตกต่ำ โรคพืช เมล็ดพันธ์ การทำตลาด รวมทั้งขาดการวิจัยที่เพื่อสร้างจุดขายใหม่ๆ ทำให้เกษตรกรต้องแบกรับภาระหนี้สิน จึงอยากให้รัฐบาลเข้ามาช่วยในเรื่องต่างๆ ทั้งการเจาะน้ำบาดาล เพื่อเติมน้ำให้เกษตร ส่งเสริมการใช้เทคโนโลยีและเครื่องจักรที่ใช้ในงานเกษตร รวมทั้งการส่งเสริมโครงการ แปรรูปพืชเกษตรเป็นพืชพลังงาน เพื่อเพิ่มมูลค่าและให้พืชเกษตรขณะที่กลุ่มประชาชนและชุมชน ประกอบด้วย อาชีพอิสระ อาชีพค้าขายตลาดนัด เข้าพูดคุยกับนายกรัฐมนตรี กล่าวว่า ได้รับประโยชน์หลายอย่างจากมาตรการรัฐบาล โดยเฉพาะมาตรการ “ ชิม ช้อป ใช้ “ แต่ขอให้หาวิธีการที่ง่ายขึ้น โดยเฉพาะผู้สูงอายุ ปัญหาตอนนี้คือ ปัญหาการค้าซบเซาเนื่องจากเศรษฐกิจไม่ดีและมาเจอปัญหาโรคระบาด ค่าครองชีพสูง ขอรัฐบาลพิจารณายืดอายุการไถ่ถอนของโรงรับจำนำ ช่วยเหลือการทำกิน จัดหาพื้นที่ค้าขาย การปรับปรุงที่อยู่อาศัย รวมทั้งปัญหาบ้านการเคหะด้วย ทำให้ส่วนหนึ่งมีปัญหาหนี้นอกระบบ รวมทั้งการช่วยเหลือกลุ่มผู้ด้อยโอกาส พร้อมร้องเรียนเรื่องหน้ากากอนามัยหาซื้อยากและมีราคาแพงในขณะนี้สำหรับกลุ่มอาชีพสุดท้ายที่พูดคุยกับนายกรัฐมนตรี ในวันนี้คือ กลุ่มผู้ประกอบการธุรกิจในส่งออกสินค้าเกษตร ท่องเที่ยว อาหาร บันเทิง digital startup ซึ่งตัวแทนกลุ่มสะท้อนข้อเท็จจริง ปัญหาธุรกิจจากการระบาดของโรคไวรัสโคโรนา ทำให้หลายธุรกิจมีปัญหา แม้ธุรกิจสวนกล้วยไม้มีปัญหา ขอให้รัฐบาลช่วยประชาสัมพันธ์การใช้กล้วยไม้ในโอกาสต่างๆ พร้อมช่วยจัดตลาดสำหรับเกษตรอินทรีย์ และใบอนุญาตสินค้าเกษตรอินทรย์ให้ชัดเจน รวมทั้งส่งเสริมตลาดสมุนไพรไทย ผู้แทนกลุ่มท่องเที่ยว โรงแรมและร้านอาหาร แจ้งถึงผลกระทบจากโรคระบาดโควิด-19 ทำให้มีการยกเลิกกรุ๊ปทัวร์ เกิดความเสียหายเป็นห่วงโซ่ทั้งบริษัทต้นทาง ปลายทาง โรงแรม ทำให้ขาดสภาพคล่อง จำเป็นต้องลดพนักงาน ลดวัตถุดิบการประกอบอาหารกระทบเกษตรกร มีการประเมินว่านักท่องเที่ยวจะกลับมาก็อาจจะช่วงไตรมาส 3 ต้องขอให้รัฐบาลพิจารณาช่วยเหลือทั้งเงินกู้ดอกเบี้ยต่ำ รวมทั้งฝากความเห็นการเสนอข่าวการแพร่ระบาดของโรคโควิด-19 ที่รุนแรงกว่าความเป็นจริง หรือ ข่าวปลอม fake news ที่อาจจะทำให้ประชาชนตื่นตระหนก ส่งผลกระทบต่อธุรกิจนายกรัฐมนตรี รับปากจะลงไปดูแลทั้งจัดหาสถานที่ค้าขาย ค่าเช่า โดยเฉพาะการเข้าไปจัดการกับคนที่เกี่ยวข้องกับปัญหาหนี้นอกระบบ ซึ่งรัฐบาลได้ดำเนินการอย่างเด็ดขาด จริงจัง ขณะเดียวกันรัฐบาล จะไปหาทางช่วยเงินกู้ดอกเบี้ยต่ำ (soft loan) โดยจะให้กระทรวงพัฒนาสังคมและความมั่นคงของมนุษย์ เข้าไปดูแลปัญหากลุ่มคนต่างๆ โดยเฉพาะกลุ่มผู้ด้อยโอกาส และจะเร่งแก้ปัญหาการเคหะ ทั้งการปรับปรุงสถานที่ ความปลอดภัย สำหรับหน้ากากอนามัย รัฐบาลขอความเข้าใจว่า ไทยมีโรงงานผลิตทั้งประเทศ เพียง 11 โรงงาน ซึ่งผลิตได้วันละประมาณ 1 ล้านชิ้น ตอนนี้ได้มอบหมายให้กระทรวงมหาดไทย เร่งไปผลิตหน้ากากผ้า เป็นหน้ากากทางเลือก สำหรับคนทั่วไปที่ไม่เจ็บป่วยสามารถใช้ได้ ส่วนใครพบเห็นการกระทำผิดขายเกินราคาขอให้แจ้งไป 1569นายกรัฐมนตรี กล่าวว่า เข้าใจผู้ประกอบการท่องเที่ยว โดยได้สั่งนโยบายว่า หากมีการประชุม สัมมนาก็ขอให้จัดในประเทศ รวมทั้งพยายามหามาตรการการเงิน เงินกู้ดอกเบี้ยตำ่ รวมทั้งกำลังพิจารณาช่วยลดค่าครองชีพต่างๆ ซึ่งสั่งรวบรวมปัญหาประชาชนทุกกลุ่มวันนี้ ไปหารือในการประชุมคณะรัฐมนตรีเศรษฐกิจทันที